《雪中寄徐主簿》
宋代·华镇

出门四幕云垂地，举目千花雪映天。况是光阴犹故腊，何妨时日在新年。

不辞登顿行长道，但喜丰穰属大田。遥羡风流栖枳客，一焚檀篆达诚虔。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。